บาทเปิด 33.90 บาทต่อดอลล่าร์ แนวโน้มแข็งค่า
เงินบาทเปิดตลาด 33.90 บาทต่อดอลล่าร์ แนวโน้มแข็งค่า มีลุ้นหลุด 33.85 บาทต่อดอลล่าร์ ตลาดรอความชัดเจนสัญญาณดอกเบี้ยจากเฟด
14 มิ.ย. 2560

เงินบาทเปิดตลาด 33.90 บาทต่อดอลล่าร์ แนวโน้มแข็งค่า มีลุ้นหลุด 33.85 บาทต่อดอลล่าร์ ตลาดรอความชัดเจนสัญญาณดอกเบี้ยจากเฟดนักบริหารเงินจากธนาคารกรุงศรีอยุธยา กล่าวว่า เงินบาทเปิดตลาดเช้านี้ที่ 33.90 บาท/ดอลลาร์ แข็งค่าจากปิดตลาดเย็นวานนี้ที่ระดับ 33.98 บาท/ดอลลาร์ หลังดอลลาร์อ่อนค่าเนื่องจากตลาดยังไม่มั่นใจเรื่องทิศทางดอกเบี้ยของธนาคารกลางสหรัฐในอนาคต"บาทแข็งค่าทำนิวโลว์ในรอบเกือบสองปี (23 เดือน) หลังดอลลาร์อ่อนค่าเนื่องจากตลาดยังไม่มีความชัดเจนเรื่องทิศทางดอกเบี้ยของธนาคารกลางสหรัฐในคราวต่อไป ถึงแม้จะมั่นใจว่าการประชุม (FOMC) รอบนี้จะมีการปรับขึ้นอัตราดอกเบี้ย" นักบริหารเงิน กล่าวนักบริหารเงิน ประเมินกรอบเงินบาทในวันนี้ไว้ที่ 33.85-34.00 บาท/ดอลลาร์"บาทมีโอกาสทำนิวโลว์หลุด 33.85 (บาท/ดอลลาร์) ต้องรอดูท่าทีทางการ" นักบริหารเงิน กล่าว